CELEX: 32018R0390
Language: hr
Date: 2018-03-12 00:00:00
Title: Provedbena uredba Komisije (EU) 2018/390 оd 12. ožujka 2018. o izmjeni Provedbene uredbe (EU) br. 1419/2013 o priznavanju organizacija proizvođača i međustrukovnih organizacija, proširenju pravila organizacija proizvođača i međustrukovnih organizacija i objavljivanju inicijalnih cijena kako je predviđeno Uredbom (EU) br. 1379/2013 Europskog parlamenta i Vijeća o zajedničkom uređenju tržišta proizvodima ribarstva i akvakulture

13.3.2018   
            
            
               HR
            
            
               Službeni list Europske unije
            
            
               L 69/44
            
         PROVEDBENA UREDBA KOMISIJE (EU) 2018/390
   оd 12. ožujka 2018.
   o izmjeni Provedbene uredbe (EU) br. 1419/2013 o priznavanju organizacija proizvođača i međustrukovnih organizacija, proširenju pravila organizacija proizvođača i međustrukovnih organizacija i objavljivanju inicijalnih cijena kako je predviđeno Uredbom (EU) br. 1379/2013 Europskog parlamenta i Vijeća o zajedničkom uređenju tržišta proizvodima ribarstva i akvakulture
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (1), a posebno njezin članak 21.,
   budući da:
   
               (1)
            
            
               U članku 20. stavku 2. Uredbe (EU) br. 1379/2013 od država članica traži se da Komisiji priopće svaku odluku o priznavanju ili povlačenju priznanja organizacija proizvođača i međustrukovnih organizacija.
            
         
               (2)
            
            
               Oblik, rokovi i postupci za priopćavanje tih odluka utvrđeni su Provedbenom uredbom Komisije (EU) br. 1419/2013 (2).
            
         
               (3)
            
            
               Komisija je 7. prosinca 2016. donijela novi organigram Glavne uprave za pomorstvo i ribarstvo, koji je na snazi od 1. siječnja 2017.
            
         
               (4)
            
            
               Kako bi se udovoljilo toj organizacijskoj promjeni i eventualnim budućim organizacijskim promjenama, potrebno je izmijeniti postupak priopćivanja odluka o dodjeljivanju ili povlačenju priznanja organizacija proizvođača i međustrukovnih organizacija.
            
         
               (5)
            
            
               Mjere predviđene ovom Uredbom u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   U članku 4. Provedbene uredbe (EU) br. 1419/2013 stavak 3. zamjenjuje se sljedećim:
   
      „3.   Priopćenja se dostavljaju pojedinačno u obliku XML datoteke. Privitak s XML datotekom šalje se na adresu e-pošte koju Komisija dostavi, s predmetom: priopćenje o PO-ovima/IBO-ovima.”
   
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. ožujka 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 28.12.2013., str. 1.
   
   
      (2)  Provedbena uredba Komisije (EU) br. 1419/2013 оd 17. prosinca 2013. o priznavanju organizacija proizvođača i međustrukovnih organizacija, proširenju pravila organizacija proizvođača i međustrukovnih organizacija i objavljivanju inicijalnih cijena kako je predviđeno Uredbom (EU) br. 1379/2013 Europskog parlamenta i Vijeća o zajedničkom uređenju tržišta proizvodima ribarstva i akvakulture (SL L 353, 28.12.2013., str. 43.).